Միլան Ալեքսիչ

Միլան Ալեքսիչ (կյուրեղագիր սերբերեն՝ Милан Алексић, ), սերբ անվանի ջրագնդորդ, որն իր հայրենի երկրի հավաքականի կազմում մասնակցել է 2012 թվականին Լոնդոնում և 2016 թվականին Ռիո դե Ժանեյրոյում անցկացված ամառային օլիմպիական խաղերին։

Լոնդոնյան օլիմպիադայում Ալեքսիչը մասնակցել է ջրագնդակի մրցաշարի ութ խաղի և խփել հինգ գոլ՝ նպաստելով, որ Սերբիայի հավաքականն արժանանա բրնզե մեդալների։ Հաջորդ օլիմպիական խաղերում, որոնք տեղի են ունեցել 2016 թվականին Բրազիլիայի խոշորագույն քաղաք Ռիո դե Ժանեյրոյում, Ալեքսիչն ու իր թիմակիցները զարգացրել են հաջողությունը և նվաճել օլիմպիադայի հաղթողի կոչումն ու ոսկե մեդալներ։

Ջրագնդակի Սերբիայի հավաքական թիմի կազմում Միլան Ալեքսիչը նվաճել է նաև աշխարհի չեմպիոնի տիտղոսը, երկու անգամ հաղթող ճանաչվել աշխարհի գավաթի խաղարկություններում (2009 և 2015 թվականներին), 2011 թվականին էլ այդ գավաթի խաղարկության հեղինակավոր ու դժվարին մրցաշարում գրավել է երկրորդ տեղը։ Բացի այդ, 2017 թ. աշխարհի առաջնությունում արժանացել է բրոնզե մեդալի, երեք անգամ նվաճել Եվրոպայի չեմպիոնի ու գավաթակրի տիտղոսները (2012, 2014 և 2016 թվականներին)։ Ակումբային մրցաշարերում ամենամեծ հաջողությանը նա հասել է 2011 թվականին, երբ Սերբիայի մայրաքաղաք Բելգրադի «Պարտիզան» թիմի կազմում նվաճել է Եվրոլիգայի գավաթն ու սուպերգավաթը(այդ թիմի կազմում բազմիցս դարձել է նաև Սերբիայի չեմպիոն ու գավաթակիր)։

Ծանոթագրություններ

Արտաքին հղումներ 

 Milan Aleksić at Water Polo Association of Serbia (archived)

Օլիմպիական չեմպիոններ
Օլիմպիական խաղերի մրցանակակիրներ
Աշխարհի չեմպիոններ
Աշխարհի գավաթակիրներ
Ջրագնդակի Եվրոպայի չեմպիոններ
Եվրոպայի գավաթակիրներ
Սերբ մարզիկներ
Ջրագնդորդներ
2020 թվականի Ամառային օլիմպիական խաղերի չեմպիոններ
2016 թվականի Ամառային օլիմպիական խաղերի չեմպիոններ
2012 թվականի Ամառային օլիմպիական խաղերի բրոնզե մեդալակիրներ